Raġel mill-Gambja jinsab fil-periklu tal-mewt wara li dalgħodu intlaqat minn vann f’Tal Barrani. L-inċident seħħ għall-ħabta tas-sebgħa neqsin kwart ta’ dalgħodu. Mill-ewwel stħarriġ irriżulta li r-raġel intlaqat minn vann li ħarab minn fuq ix-xena. Waqt li bdiet it-tfittxija għall-vettura involuta fl-inċident, raġel Taljan ta’ 49 sena mar l-Għassa taż-Żejtun jirrapporta li kien laqat persuna. Bil-każ ġiet infurmata l-Maġistrat tal-Għassa Josette Demicoli, li ordnat li ssir inkjesta waqt li ħatret diversi esperti biex jassistuha.